EkBass/fiwiki-20250220-pages-articles huggingface dataset:
Kim Ji-woon

Kim Ji-woon (s. 27. toukokuuta 1964) on eteläkorealainen elokuvaohjaaja ja käsikirjoittaja. ==Filmografia== Vuosi Elokuva Ohjaajana Käsikirjoittajana 1998 The Quiet Family kyllä kyllä 2000 The Foul King kyllä kyllä 2000 Coming Out kyllä kyllä 2002 Three (osa: "Memories") kyllä kyllä 2003 A Tale of Two Sisters kyllä kyllä 2005 A Bittersweet Life kyllä kyllä 2008 The Good, the Bad, the Weird kyllä kyllä 2010 I Saw the Devil kyllä ei 2012 Doomsday Book (osa: "Heavenly Creature") kyllä kyllä 2013 Last Stand kyllä ei Jin-Roh: The Wolf Brigade/Inrang kyllä ei ==Aiheesta muualla== * Luokka:Elävät henkilöt Luokka:Vuonna 1964 syntyneet Luokka:Eteläkorealaiset elokuvaohjaajat Luokka:Eteläkorealaiset elokuvakäsikirjoittajat
Luettelo Zachris Topeliuksen patsaista ja muistomerkeistä

Luettelo Zachris Topeliuksen patsaista ja muistomerkeistä sisältää Zachris Topeliukselle omistetut julkisilla paikoilla olevat patsaat ja muistomerkit aikajärjestyksessä. Teoksen nimi Paikka Paikkakunta Kartalla Tekijä Paljastusvuosi Kuva WD Valoa kohti, Zachris Topeliuksen hautapatsas Hietaniemen hautausmaa Helsinki Walter Runeberg 1905 100px Topelius ja lapset Koulupuistikko Helsinki Ville Vallgren 1932 (1909) 100px Zachris Topeliuksen patsas Kirkkopuistikon ja Hovioikeudenpuistikon risteys Vaasa Emil Wikström 1915 Sakari Topeliuksen syntymäkodin muistokiviHistoriikki; Nykarleby.fi Topeliuksen syntymäkodin pihapolun varressa Uusikaarlepyy 1919 100px Taru ja totuus Esplanadin puisto Helsinki Gunnar Finne 1932 Topeliuksen rintakuvaTopeliusbysten, Nykarlebyvyer Topeliuksen puisto Uusikaarlepyy Ville Vallgren 1935 100px Topeliuksen muistomerkkiKangasalan näkötornit, Museovirasto Lähellä Haralanharjun näkötornia Kangasala Voipa Nuorukainen Sulkava 1949 100px == Katso myös == * Kuddnäs == Lähteet == * Topelius, Zachris Luokka:Zachris Topelius
Red 2

Red 2 on vuonna 2013 ensi-iltansa saanut yhdysvaltalainen toimintakomedia, joka on jatko-osa vuoden 2010 elokuvalle Red. Elokuva perustuu ensimmäisen osan lailla DC Comicsin julkaisemaan Warren Ellisin ja Cully Hamnerin luomaan samannimiseen sarjakuvaan. Elokuvan pääosissa esiintyvät Bruce Willis, John Malkovich, Mary-Louise Parker, Catherine Zeta-Jones, Lee Byung-hun ja Helen Mirren. Elokuvan ohjasi Dean Parisot, käsikirjoituksen tekivät Erich ja Jon Hoeber. == Rooleissa == ==Lähteet== Luokka:Vuoden 2013 yhdysvaltalaiset elokuvat Luokka:Yhdysvaltalaiset toimintakomediat Luokka:DC-universumiin perustuvat elokuvat
Otto Engström

Otto Ingemar Engström (3. maaliskuuta 1853 Uusikaarlepyy – 7. toukokuuta 1919 Helsinki) oli suomalainen gynekologi. Hän oli vuodesta 1892 naistentautien ylimääräinen professori. Vuodesta 1886 hän antoi lääketieteen opetusta omassa sairaalassaan, joka sai valtion tukea. Hänellä on ollut merkittävä asema Suomessa erityisesti naistentautien ja synnytysopin alalla.Otavan Iso tietosanakirja, Otava 1968, osa 2, p. 966 Engtsröm kuului vuoden 1899 suureen lähetystöön yhtenä Helsingin kolmesta edustajasta, kun kauppaneuvos Leonard Borgström luovutti valtakirjalla paikkansa hänelle.Päiviö Tommila: Suuri adressi, s. 303. WSOY, 1999. ==Lähteet== Luokka:Suomalaiset gynekologit Luokka:Helsingin yliopiston professorit Luokka:Vuonna 1853 syntyneet Luokka:Vuonna 1919 kuolleet Luokka:Suomalaiset professorit
Bōnenkai

Bōnenkai on perinteinen japanilainen juhla, jolloin ihmiset kerääntyvät juhlimaan ravintoloihin ja izakayoihin ystävien ja työkavereiden kanssa loppuvuodesta. Perinteen sanotaan alkaneen 1400-luvulla. Bônenkai tarkoittaa ”vuoden vaikeuksien ja hankaluuksien unohtamisen juhlaa”. ==Lähteet== Luokka:Japanin tapahtumat Luokka:Juomakulttuuri
Enigheten

Centrallaget Enigheten oli vuonna 1917 perustettu Suomen ruotsinkielisten meijerien keskusosuuskunta.Otavan Iso tietosanakirja, Otava 1968, osa 2, p. 966 1900-luvun alkupuolella se hallitsi yhdessä Valion kanssa 95 prosenttia maitoraaka-aineesta. Enighetenin historia alkaa siitä, kun Mejeriförbundet Enigheten perustettiin 1906. Voikauppaa varten kymmenen meijeriä perusti voinvientiosuuskunnan Smörexportlaget Enigheten mbl vuonna 1917. Toiminta alkoi 1918. Keskusliike Centrallaget Enigheten m.b.t. syntyi vuonna 1922, kun Smörexportlaget Enigheten ja Österbottens Kreaturslag yhdistyivät.Wallén, Bengt: Enighet ger styrka. Finlands Svenska Andelsförbund 80 år Centrallaget Enigheten sulautettiin vuonna 1994 yhdessä jäsenyritystensä kanssa Mejeriandelslaget Milkaksi, jonka tuotanto ja markkinointi lopetettiin 2004. Sen jälkeen se on toiminut Valion hankintaosuuskuntana.Uppslagsverket Finland Milka fuusioitiin Osuuskunta Maitosuomeen 1.5.2014.Meijeriosuuskunta Milkan historia Maitosuomen sivuilla ==Lähteet== ==Kirjallisuutta== * Wallén, Bengt: Enighet ger styrka. Finlands Svenska Andelsförbund 80 år == Aiheesta muualla == * Enighetenin ja Milkan historiaa Pörssitiedossa Luokka:Suomen entiset meijerit Luokka:Entiset suomalaiset osuuskunnat
Butorfanoli

Butorfanoli (Dolorex) on morfinaaniryhmään kuuluva synteettinen opioidi, jonka on kehittänyt Bristol-Myers.US Patent 3775414 - Process for the Preparation of 14-hydroxymorphinan Derivatives Butorfanolia valmistetaan vain butorfanolitartraattina, ja sitä on olemassa injisoitavana ruiskeena, tabletteina ja nenäsumutteena. Butorfanolilla on muita opioideja pienempi väärinkäyttöpotentiaali, koska se voi aiheuttaa epämiellyttäviä haittavaikutuksia ja dysforiaa. Yleisin tapa annostella butorfanolia on nenäsumute, ja sitä voidaan käyttää myös ruuansulatuskanavan ulkopuolisesti annosteltuna keskivaikeasta vaikeaan kipuun, kivunlievityksessä anestesian yhteydessä ja synnytyskipujen hoidossa. Butorfanoli poistaa kipua tehokkaammin naisilla kuin miehillä. Eläinlääketieteessä butorfanolia käytetään yleisesti rauhoittavana ja kivunlievittäjänä kissoilla, koirilla ja hevosilla. Sitä voidaan yhdistää medetomidiiniin, bentsodiatsepiineihin tai fenotiatsiineihin kuten asepromatsiiniin. Butorfanoli yhdistetään usein ksylatsiiniin tai detomidiniin kun sitä annetaan hevosille.NOAH Compendium of Data Sheets for Animal Medicines 2005 == Katso myös == * Dolorex-juttu == Lähteet == == Aiheesta muualla == *PubChem: Butorphanol *Kyoto Encyclopedia of Genes and Genomes (KEGG): Butorphanol Luokka:Opioidit Luokka:Eläinlääkkeet
Johannes X (patriarkka)

Johannes X, ristimänimeltään Youhana Yazigi (s. 1955 Lattakia, Syyria) on Antiokian ja koko Idän patriarkka, Antiokian ortodoksisen kirkon johtaja. Hänet valittiin virkaan 17. joulukuuta 2012, edesmenneen Ignatios IV:n seuraajaksi. Youhana Yazigi asui ja opiskeli Lattakian kaupungin kouluissa ja valmistui Teshreen yliopistosta insinööriksi. Opiskeluaikanaan hänellä oli tärkeä rooli bysanttilaisen musiikin opettajana nuorten keskuudessa. Hänen työnsä johti bysanttilaisen musiikin koulun perustamiseen, sekä moniin nuorille suunnattuihin kirkollisiin projekteihin ja hankkeisiin. Vuonna 1978 hän valmistui Balamandin yliopistosta Pyhän Johannes Damaskolaisen teologisesta instituutista teologian maisteriksi. Vuonna 1983 hän väitteli tohtoriksi liturgiikan alalta Tessalonikin yliopistosta Kreikassa. Hänet vihittiin diakoniksi vuonna 1979 ja papiksi vuonna 1983 Lattakian arkkihiippakuntaan. Hän toimi Balamandissa sijaitsevan Jumalansynnyttäjän luostarin johtajana Libanonissa vuosina 2001–2005, ja sen jälkeen hengellisenä isänä Blemmanan Jumalansynnyttäjän luostarissa Tartousissa Syyriassa. Vuosina 1995-2008 hän toimi Pyrgoun piispana, jonka jälkeen hänet valittiin Antiokian patriarkaatin Länsi- ja Keski-Euroopan metropoliitaksi. Johannes X on ollut aktiivinen toimija kansainvälisessä ekumeenisessa liikkeessä ja kirjoittanut useita kirjoja. ==Lähteet== * * Biography Antiokian kreikkalais-ortodoksisen patriarkaatin sivusto Luokka:Patriarkat Luokka:Vuonna 1955 syntyneet Luokka:Elävät henkilöt
Ryhmätyö

Ryhmätyö tarkoittaa toimintaa yhdessä yhteisen tavoitteen saavuttamiseksi. Ryhmätyöksi voidaan esimerkiksi koulussa kutsua myös yhdessä tekemisen konkreettista lopputulosta. Ryhmätyön vaihtoehtoja ovat yksin tekeminen ja kilpaileminen.Sahlberg & Leppilampi 1994, 67 Tämä yleinen määritelmä kattaa ryhmässä työskentelemisen elämän eri alueilla, kuten työssä, opiskelussa ja vapaa-ajalla. Yhteistyön tavoitteet ja muodot sekä käytetyt menetelmät vaihtelevat. Asiantuntijoiden erikoistunutta yhteistoimintaa voidaan kutsua ryhmätyöksi siinä kuin yhteistoiminnan pedagogista hyödyntämistä ja opetteluakin. Ryhmätyötä perustellaan käsillä olevasta tehtävästä lähtien sillä, että monimutkaisten ongelmien ratkaiseminen on yksilön tehtävänä jopa mahdotonta tai yksilötyöskentelyn tulokset eivät ole riittävän hyviä tai kestäviä. Lisäksi sitä voidaan perustella kasvatuksellisesti sosiaalisten taitojen kehittämisellä, oppimismotivaatiolla ja oppimistuloksilla. ==Lähteet== * * * ===Viitteet=== ==Kirjallisuutta== * * Luokka:Työ
Sony Pictures Entertainment

Sony Pictures Entertainment, Inc. (SPE) on japanilaisen monikansallisen elektroniikkayhtiö Sonyn tytäryhtiö. Se on keskittynyt elokuvien ja televisio- ohjelmien levittämiseen. Sony Pictures Entertainment on Motion Picture Associationin jäsen. Sonyn alaisuudessa toimii muun muassa Funimation, joka hankki Crunchyroll-suoratoistopalvelun elokuussa 2021. Sony hankki enemmistöosuuden Funimationista vuonna 2017. == Lähteet == == Aiheesta muualla == Luokka:Sony Luokka:Elokuvalevittäjät
Enigheten (täsmennyssivu)

Enigheten viittaa seuraaviin: *Centrallaget Enigheten, Suomen ruotsinkielisten meijerien keskusosuuskunta ==Laivat== Nimelle Enigheten on kastettu neljä ruotsalaista laivaa: * Enigheten (1696), laiva, laskettu vesille 1696 * Enigheten (1732), laiva, laskettu vesille 1732 * Enigheten (1767), fregatti, laskettu vesille 1767 * Enigheten (1769), fregatti, laskettu vesille 1769
Rhodesian Front

Rhodesian Front oli puolue Rhodesiassa 1965–1980 maan yksipuolisen itsenäistymisen aikana. Se syntyi Etelä-Rhodesiaan Rhodesian ja Njassamaan liittovaltion hajoamisen yhteydessä valkoisen vähemmistön halutessä säilyttää maassa yksinvallan. Puolueen edeltäjä oli liittovaltion aikainen Dominiopuolue, joka oli liittovaltiossa oppositioasemassa. Puolueen johdossa oli Winston Field vuoteen 1964, jonka jälkeen – Sambian ja Malawin itsenäistyttyä – valtaan nousi Ian Smith, josta tuli itsenäisen Rhodesian pääministeri. Vuonna 1981 puolue muutti nimensä, ja siitä tuli Republican Front. Jo vuonna 1980 maa oli siirtynyt enemmistövaltaan nimellä Zimbabwe, ja Smithin puolue saavutti vaaleissa kaikki 20 valkoisille varattua kansanedustajan paikkaa Robert Mugaben ZANU-PF:n saatua enemmistön 100-paikkaisessa parlamentissa. == Aiheesta muualla == Luokka:Konservatiiviset puolueet Luokka:Nationalistiset puolueet Luokka:Rhodesia Luokka:Zimbabwen puolueet Luokka:Äärioikeistolaiset puolueet
Shanghain satama

Shanghain satama (, LOCODE:CN SHA tai CN SGP (Shanghai Pt)) on Shanghaissa sijaitseva Kiinan ja maailman suurin rahti- ja konttiliikenteensatama. Satama sijaitsee osin Itä-Kiinan meren äärellä (esimerkiksi Yangshanin konttiterminaali Hangzhounlahden osin täyttömaasta muodostetulla saarella), osin Jangtsen alajuoksun ja sen Huangpu-sivuhaaran varrella. ==Maailman toiseksi suurin rahtisatama ja maailman suurin konttisatama== Shanghain sataman kokonaisrahtimäärä oli hollantilaistilaston mukaan vuonna 2011 yhteensä 727,6 miljoonaa tonnia, kun mukaan on laskettu sataman kotimaanliikenne. Tällä määrällä satama ohitti vielä tuolloin maailman toiseksi suurimman rahtisataman eli Shanghain eteläpuolella sijaitsevan Ningbon ja Zhoushanin sataman kautta kulkeneen tavaramäärän. Seuraavana vuonna asetelma kuitenkin kääntyi ja Shanghain satama jäi toiselle sijalle Ningbon ja Zhoushanin sataman noustua rahtitonneissa mitattuna maailman suurimmaksi satamaksi. Shanghain sataman kautta kulki vuonna 2012 yhteensä 736,0 ja vuonna 2013 kaikkiaan 776,0 miljoonaa tonnia rahtia. Konttiliikenteessä Shanghai oli yhä vuosina 2012–2013 maailman suurin satama. Satama käsitteli vuonna 2013 yhteensä 33,6, vuonna 2012 kaikkiaan 32,5 ja 2011 yhteensä yli 31,7 miljoonaa TEU:ta kontteja. Maailman konttiliikenteessä toiselle sijalle vuonna 2010 pudonneen Singaporen sataman läpi kulki samoina vuosina 32,6 (vuonna 2013), 31,6 (2012) ja runsas 29,9 (2011) miljoonaa TEU:ta (vuonna 2010: Shanghai: 29,1 MTEU, Singapore: 28,4 MTEU; vuonna 2009: Shangai: 25,0 MTEU, Singapore: 25,9 MTEU). ==Kuvagalleria== Aerial - Shanghai - Port - P1040701.JPG|Shanghain satama-aluetta ilmakuvassa Jangtsen suun lähistöllä (koordinaatit ) Yangshan-Port-Balanced.jpg|Alus Shanghain sataman Yangshanin konttiterminaalissa Costa.Allegra.Shanghai.jpg|Risteilyalus Shanghain satamassa Jangtsen suuaukon oikeanpuoleisen sivuhaaran Huangpun varrella Yangshan-Port-Containers.jpg|Yangshanin konttiterminaalia Panorama Yangshan.jpg|Panoraama Shanghain sataman Yangshanin konttiterminaalista (koordinaatit ) ==Lähteet== ==Aiheesta muualla== *Shanghain satamassa olevat alukset AIS:n mukaan (marinetraffic.com) *Shanghai Maritime University: International Maritime Information Website (kiinalaisen merenkulun ja satamien uutisointia) (simic.net.cn) Luokka:Kiinan satamat Luokka:Shanghain rakennukset ja rakennelmat Luokka:Shanghain liikenne Luokka:Jangtsen vesistö
Medetomidiini

Medetomidiini on synteettinen lääkeaine jota käytetään sekä anestesiassa että kivunlievityksessä, sitä valmistetaan usein hydrokloridisuolana. Sen kauppanimi on Domitor; valmiste jossa on sekä medetomidiinia ja sen stereoisomeeria deksmedetomidiinia, myydään kauppanimellä Dexdomitor, ja se on medetomidiinia vahvempaa. Medetomidiini on vaikutuksiltaan adrenaliinin kaltainen ja sitä voidaan annostella intravenoosisesti steriiliin veteen liuotettuna. Muita samankaltaisia yhdisteitä kuten ksylatsiinia tai detomidiinia käytetään huomattavasti harvemmin pieneläinkirurgiassa kuin medetomidiinia. Se yhdistetään usein opioidiin, kuten butorfanoliin tai buprenorfiiniin, ja käytetään näin esilääkityksenä eläinten anestesiassa. == Aiheesta muualla == *Uutta lääkkeistä: Deksmedetomidiini sic! 2/2012 *PubChem: Medetomidine *Kyoto Encyclopedia of Genes and Genomes (KEGG): Medetomidine *ChemBlink: Medetomidine Luokka:Eläinlääkkeet Luokka:Anestesiologia Luokka:Alfa-2 adrenergisen reseptorin agonistit hu:Medetomidin
Comets on Fire

Comets on Fire on amerikkalainen noise rock -yhtye Santa Cruzista, Kaliforniasta. Bändi perustettiin vuonna 1999. == Jäsenet == * Ethan Miller - laulu, kitara * Noel von Harmonson - Echoplexi, rummut * Ben Flashman - basso * Utrillo Kushner - rummut, koskettimet * Ben Chasny - kitara == Diskografia == === Albumit === * Comets on Fire (2001) * Field Recordings from the Sun (2002) * Blue Cathedral (2004) * Avatar (2006) === Muut === * Live in Europa (Split LP with Major Stars, rajoitettu 500 kappaleen painos) (2003) * Bong Voyage (rajoitettu 800 kappaleen painos) (2003) * Cardboard Sub Pop Promo Jams (rajoitettu 1000 kappaleen painos) (2004) * Euro Tour 5 CDR Boxset (Self Released, rajoitettu 10 kappaleen painos) (2005) * Collaboration (Split LP with Burning Star Core, rajoitettu 1000 kappaleen painos) (2005) Luokka:Yhdysvaltalaiset rockyhtyeet Luokka:Yhdysvaltalaiset indie rock -yhtyeet
Riian maraton

thumb|300px|Riian maraton vuonna 2013. Riian maraton, viralliselta nimeltään Nordea Rīgas maratons, on Riiassa, Latviassa toukokuussa järjestettävä maratonjuoksukilpailu. Ensimmäisen kerran Riian maraton järjestettiin vuonna 1991. Vuodesta 2007 lähtien kilpailumatka on mitattu virallisesti AIMS- standardien mukaan, ja kilpailun suosio on kasvanut. Vuonna 2012 kilpailuun osallistui yli 18 000 juoksijaa 59 maasta. Kilpailumatkat ovat maraton, puolimaraton, 10 km sekä 5 km. == Maratonin voittajat == Vuosi Miesten voittaja Maa Aika Naisten voittaja Maa Aika 1991 Vladimir Kalenkovich 2.28.27 Alla Doudayeva 2.43.53 1992 Gusman Abdulin 2.21.29 Olga Youdenkova 2.47.28 1993 Aleksandrs Prokopčuks 2.26.41 Svetlana Şepelev-Tcaci 2.55.07 1994 Normunds Ivzāns 2.43.09 Laila Ceika 3.19.56 1995 Ziedonis Zaļkalns 2.32.44 G. Bernarde 3.02.11 1996 Aleksandrs Prokopčuks 2.31.46 Inita Drēziņa 3.30.42 1997 Normunds Fedotovskis 2.33.05 Kaja Mulla 3.12.26 1998 Ziedonis Zaļkalns 2.33.41 Laila Ceika 3.27.49 1999 Arūnas Balčunas 2.37.10 Laila Ceika 3.37.21 2000 Ziedonis Zaļkalns 2.30.59 Aušra Kavalauskiene 3.12.11 2001 Ziedonis Zaļkalns 2.27.25 Laila Ceika 3.11.45 2002 Arūnas Balčunas 2.31.25 Anita Liepiņa 3.12.16 2003 Arūnas Balčunas 2.28.07 Aušra Kavalauskiene 3.05.26 2004 Dmitrijs Sļesarenoks 2.27.09 Modesta Drungiliene 2.58.29 2005 Vjačeslavs Bambāns 2.45.58 Kaja Mulla 3.11.09 2006 Yuri Vinogradov 2.41.57 Laura Zariņa 3.04.31 2007 Johnstone Kipko Changwony 2.18.30 Ludmila Rodina 2.50.07 2008 Sammy Kibet Rotich 2.16.42 Kaja Vals 3.13.54 2009 Oleg Gur 2.18.35 Katsiaryna Dziamidava 2.47.30 2010 Slimani Benazzouz 2.17.33 Maryna Damantsevich 2.38.16 2011 Julius Kuto 2.15.48 Desta Girma 2.37.14 2012 Kurgat Titus Kipkorir 2.16.53 Iraida Aleksandrova 2.37.37 2013 Duncan Koech 2.15.34 Aberash Nesga 2.40.30 2014 Yu Chiba 2.13.44 Tigist Teshome Ayanu 2.36.51 2015 Haile Tolossa Bekuma 2.12.28 Eshetu Deme Meseret 2.37.03 == Lähteet == == Aiheesta muualla == *Virallinen sivusto Maraton Luokka:Maratonit Luokka:Latvian yleisurheilu
Terje Enkvist

Terje Ulf Eugen Enkvist (3. lokakuuta 1904 Helsinki – 15. heinäkuuta 1975 Pernaja) oli suomalainen kemisti. Hän väitteli filosofian tohtoriksi 1934. Enkvist oli vuosina 1927–1935 ja 1940–1945 Keskuslaboratorion palveluksessa ja samanaikaisesti dosenttina ja apulaisena Helsingin yliopistossa, jossa hän oli vuodet 1951–1971 kemian professori. Hänen suurimmat tieteelliset ansionsa ovat sovelletun puukemian alalta. Erinomaisena luennoitsijana tunnettu Enkvist julkaisi muun muassa teoksen Suomen kemian historiasta. Terje Enkvistin poika Ernst Enkvist oli laivanrakennusopin professori. ==Julkaisuja== *Johdatusta orgaaniseen kemiaan, 3. tark. p. 1973, Otava – Sarja Otavan korkeakoulukirjasto *The History of Chemistry in Finland 1828–1918, Societas Scientiarum Fennica, 1972 ==Lähteet== Luokka:Suomalaiset kemistit Luokka:Helsingin yliopiston professorit Luokka:Vuonna 1904 syntyneet Luokka:Vuonna 1975 kuolleet Luokka:Suomalaiset professorit
Atlas Cheetah

Atlas Cheetah tai Atlas/Denel Cheetahhttp://www.combataircraft.com/en/Military-Aircraft/Denel/Cheetah/ on suihkukäyttöinen monitoiminen hävittäjälentokone. Se suunniteltiin Etelä- Afrikan tasavallassa Dassault Mirage III:n perustuvan IAI Kfirin pohjaltahttp://www.military-today.com/aircraft/atlas_cheetah.htm korvaamaan ikääntynyt hävittäjälentokalusto. Konetyypissä on niin kutsutut canard-siivet, millä pyritään lähinnä parempaan liikehtimiskykyyn. Konetyyppi oli Etelä- Afrikan ilmavoimien käytössä vuosina 1987–2008. Chile osti 2003 viisi konetta varaosiksi käyttämilleen vastaaville ENEAR Pantera -koneille ja Ecuador osti 12 konetta vuonna 2010.http://www.defenceweb.co.za/index.php?option=com_content&view;=article&id;=14966:ex- saaf-cheetahs-arriving-in-ecuador&catid;=35:Aerospace&Itemid;=107 Konetyyppiä valmistettiin arviolta 70 kappaletta alatyyppejä C, D ja E. Aseistus oli monipuolista, ja siihen kuului 30 mm DEFA-konetykki, erilaisia pommeja ja raketteja. Ilmataisteluohjukset olivat Armscorin valmistamia Kentron V3B-, V2S- ja V3S Kukri -ohjuksia.http://www.saairforce.co.za/the- airforce/weapons/66/v3b-kukri Koneisiin voitiin asentaa myös israelilaisvalmisteisia Shafrir- ja Python-ohjuksia. Konetyyppiä kuvaillaan suorituskykynsä ja monikäyttöisyytensä osalta oman aikansa huipentumana. Israel Aircraft Industriesin on epäilty avustaneen koneen kehitys- ja muutostyössä. Konetta uudistettiin Mirage III:een verrattuna, ja arviolta vajaa puolet koneen osista, kuten ase- ja tutkajärjestelmät, modernisoitiin.Crosby: s. 30Sharpe: s. 32 ==Tekniset tiedot== ==Lähteet== *http://www.armscor.co.za/abs/advanced.asp *http://www.military- today.com/aircraft/atlas_cheetah.htm *http://www.combataircraft.com/en/Military-Aircraft/Denel/Cheetah/ *Crosby, Francis: Modern Fighter Aircraft, Southwater Books/Anness Publishing, 2004, London England (s. 30) ISBN 1-84215-991-7 *Sharpe, Michael: Attack and interceptor jets, Grange Books, Lontoo Englanti, 2002 (s. 32) ISBN 1-84013-335-X === Viitteet === Luokka:1980-luvun hävittäjälentokoneet
Dubai Mall

Dubai Mall on Dubaissa, Yhdistyneissä arabiemiraateissa sijaitseva kauppakeskus, jossa on yli 1 300 myymälää, viiden tähden hotelli, akvaario ja luistinrata. Dubai Mall sijaitsee maailman korkeimman rakennuksen, Burj Khalifan yhteydessä. Jalokivi- ja kultasepänliikkeitä on kaikkiaan 220, ja niillä on tilaa yhteensä 79 000 neliömetriä. Ravintoloita ostoskeskuksessa on 160. Pysäköintialueita on kolme ja niissä tilaa 14 000 autolle. Akvaariossa on kaikkiaan 33 000 kalaa ja muita mereneläviä. Luistinradalle mahtuu 2 000 luistelijaa. Kauppakeskuksen oli alun perin tarkoitus avautua elokuussa 2008, mutta sitä lykättiin kahdella kuukaudella. Avajaiset viivätyivät jälleen 30. lokakuuta, kunnes ne pidettiin virallisesti 4. marraskuuta. ==Lähteet== == Aiheesta muualla == Luokka:Kauppakeskukset Luokka:Dubain rakennukset ja rakennelmat Luokka:Arabiemiraattien nähtävyydet
Grotesk

thumb|right|250px|Ravintola Grotesk. Grotesk on ruoka- ja seurusteluravintola Helsingin Kaartinkaupungissa. Sen perustivat vuonna 2007 Tommi Tuominen, Paul Hickman ja Teemu Aura. Sillä on erinomaisesta hinta-laatusuhteesta kertova Michelinin Bib Gourmand -maininta. Grotesk-ravintolan kulmabaari valittiin vuonna 2009 Suomen kuudenneksi parhaaksi baariksi Viisi tähteä -verkkolehden äänestyksessä. ==Lähteet== ==Aiheesta muualla== * Groteskin verkkosivut Luokka:Ravintolat Helsingissä Luokka:Kaartinkaupunki
Edith Erastoff

Edith Alma Fredrika Erastoff, o.s. Lundberg (18. huhtikuuta 1887 – 28. elokuuta 1945) oli suomalainen näyttelijä. Hän näytteli Helsingin Ruotsalaisessa teatterissa ja Tukholmassa.Otavan Iso tietosanakirja, Otava 1968, osa 2, palsta 1018 Erastoffin ensimmäinen puoliso oli kirjailija Georg Erastoff, toinen vuodesta 1922 ruotsalainen ohjaaja, näyttelijä Victor Sjöström. Hänen tyttärensä oli näyttelijä Guje Sjöström, myöhemmin Lagerwall.Sfi.seSvenskt biografiskt lexikon ==Lähteet== ==Aiheesta muualla== *Svensk Filmdatabas Luokka:Suomalaiset näyttelijät Luokka:Ruotsalaiset näyttelijät Luokka:Vuonna 1887 syntyneet Luokka:Vuonna 1945 kuolleet
Bernhard Ericsson

Bernhard Ericsson (24. huhtikuuta 1864 Rautu – 5. helmikuuta 1927 Lahti) oli suomalainen metsänhoidon asiantuntija. Ericssonin vanhemmat olivat tullipäällikkö August Ericsson ja Karolina Vilhelmina Lagerstam ja puoliso vuodesta 1891 Hilma Hedvig Halonen. Hän tuli ylioppilaaksi 1884 Viipurin ruotsalaisesta lyseosta ja valmistui metsänhoitajaksi 1886. Metsätieteellisiä opintoja Ericsson harjoitti vielä Münchenissä 1894–1895. Ericssonin toimittua Sodankylän ja Ounasjoen hoitoalueilla vuodesta 1886 hänet määrättiin Evon metsäopiston vt. opettajaksi 1891 ja nimitettiin vakinaiseen opettajan virkaan 1893. Hän toimi myös Evon kalastuskoeaseman johtajana vuodesta 1892 ja sen yhteyteen perustetun kalastuskoulun johtajana 1901. Evon metsäopiston vt. johtajaksi Ericsson määrättiin 1903, opiston vakinaisena johtajana hän toimi 1904–1907. Tämän jälkeen hän toimi Hjalmar Linderin metsäomaisuuden hoitajana, Evon-Vesijaon hoitoalueen metsänhoitajana, Evon metsänvartijakoulun johtajana vuodesta 1912 sekä Pohjan tarkastuspiirin ylimetsänhoitajana 1915–1922. Sittemmin Ericsson työskenteli vielä muun muassa omistamansa Lahden Sahan toimitusjohtajana. Ericsson kirjoitti ensimmäisen suomenkielisen metsänarvioinnin oppikirjan Oppi- ja käsikirja metsätalouden järjestelyssä (I 1903, II 1906)Otavan Iso tietosanakirja, Otava 1968, osa 2, p. 1028, samoin kuin julkaisi alansa kirjoituksia lehdissä. Metsä- ja kalastusasioihin hän perehtyi useilla matkoilla Keski-Euroopassa ja Pohjoismaissa. ==Lähteet== Luokka:Suomalaiset metsänhoitajat Luokka: Suomalaiset virkamiehet luokka: Suomalaiset opettajat Luokka: Suomalaiset yritysjohtajat Luokka: Suomalaiset tietokirjailijat Luokka:Vuonna 1864 syntyneet Luokka:Vuonna 1927 kuolleet
Prahan joulumarkkinat

Prahan joulumarkkinat on perinteinen joulunalusajan tapahtuma Prahassa. Markkinoille on ominaista kynttilänvalo, tšekkiläinen musiikki ja ruoka. Joulumarkkinoita järjestetään kaikkialla Tšekissä, ja Prahassakin niitä on neljässä paikassa: suuremmat Vanhankaupungin aukiolla ja Venceslauksen aukiolla, ja pienemmät Tasavallan ja Havelin aukioilla. Markkinapaikoilla on värikkäästi koristeltuja puisia kojuja joissa myydään perinteisiä käsiteollisuustuotteita kuten keramiikkavateja ja marionettinukkeja. Torin keskellä on esiintymislava laulajia ja soittajia varten. == Lähteet == Luokka:Joulumarkkinat Joulumarkkinat
Jean Villain

Jean Villain, oik. Marcel Bruno Brun (30. kesäkuuta 1928 Zürich, Sveitsi – 8. syyskuuta 2006 Dreesch, Brandenburg, Saksa) oli sveitsiläinen kirjeenvaihtaja ja historioitsija. Hänen isoisoisänsä pastori Ludwig Spyri oli Heidi-kirjojen kirjoittajan Johanna Spyrin veli. Kirjoitettuaan ylioppilaaksi vuonna 1946 Villain osallistui sosialidemokraattisen Zeitung-lehden toimitukseen, jossa hänen esikuvanaan oli lehden Prahan-kirjeenvaihtaja Egon Erwin Kirsch. Hän siirtyi israelilaiseen kibbutsiin vuonna 1949 ja kirjoitti telavivilaiseen Al Hamishmar -lehteen. Samana vuonna jo vuonna 1905 nimellä die Schaubühne aloittanut aikakauslehti die Weltbühne ilmestyi ensimmäisen kerran Itä- Berliinissä. Hänestä tuli lehden vakituinen avustaja, samoin vasemmistolaisen Sveitsin työväenpuolueen äänenkannattajan Vorwärtsin kirjeenvaihtaja. Hän toimikin erityisesti Länsi-Euroopan kirjeenvaihtajana ja keskittyi vuonna 1957 Afrikkaan, jossa hän näyttää käyneen Ernst Bartschin kanssa sekä myöhemmin 1960-luvulla.suomenkielisestä yhteislaitoksesta Vuosina 1971–1972 Villain opetti Berliinin Humboldt-yliopistossa. Hän oli Saksan PENin jäsen. Sveitsiläinen Die Weltwoche -sanomalehti kertoi vuonna 2006 hänen toimineen Stasin ilmiantajana peitenimellä IM Erwin. Villain kuoli Sveitsin kansalaisena vuonna 2006 Brandenburgin lähistöllä itäisessä Saksassa. ==Teokset== * 1950: Der Kibbuz – Die Verwirklichung einer Illusion?, Verlag „Der Scheideweg“, Zürich; erschien unter Marcel B. Brun * 1960: Brennender Maghreb. Reportagen aus Nordafrika. Aufbau Verlag – mit eigenen Fotos * 1961: Und so schuf Gott die Apartheid, Aufbau Verlag, Berlin * 1969: Städtebau. Visitenkarte der Gesellschaft. Reportage. Ohjaaja: Barbara Plensat (Rundfunk der DDR)Patrick Conley: Features und Reportagen im Rundfunk der DDR. Tonträgerverzeichnis 1964–1991. 2. painos. Berlin 1999, sivu 27. ISBN 3-9807372-0-9, * 1971: Die grossen 72 Tage Ein Report über die Pariser Kommunarden Verlag Volk und Welt, Berlin, 1971 * 1978: Damals in Allenwinden. Verlag der Nation – autobiografischer Roman * 1979: Plädoyer für Aschenbrödel. Über Reportagen und Reporter. Mitteldeutscher Verlag – Essays * 1980: Momentaufnahmen. Reportagen aus einem Vierteljahrhundert. Verlag der Nation * 1987: Junger Mann aus gutem Hause. Verlag der Nation – Roman * 1997: Der erschriebene Himmel – Johanna Spyri und ihre Zeit, Nagel und Kimche (Schweiz) * 2002: Vineta 89 – Tagebuch einer Wende, MV Taschenbuch, Rostock * 2007: Reisen ohne Rückfahrkarte. Ein Reporterleben, Zytglogge Verlag, Oberhofen am Thunersee, ISBN 978-3-7296-0735-4 ==Lähteet== Luokka:Sveitsiläiset toimittajat Luokka:Vuonna 1928 syntyneet Luokka:Vuonna 2006 kuolleet Luokka:Ulkomaankirjeenvaihtajat Luokka:Sveitsiläiset historioitsijat
Japanin parlamenttivaalit 2012

Japanin parlamenttivaalit 2012 pidettiin 16. joulukuuta 2012. Liberaalidemokraattinen puolue (LDP) syrjäytti pääministeri Yoshihiko Nodan Japanin demokraattisen puolueen (DPJ) parlamentin alahuoneessa. Murskavoiton saanut liberaalidemokraattinen puolue keräsi 294 paikkaa viime vaalien 118 sijaan. Yhdessä liittolaisensa Kōmeitōn kanssa puolue olisi saamassa kahden kolmasosan enemmistön parlamenttiin, sillä Kōmeitō nosti paikkamääränsä 21:stä 31:een. Demokraattisen puolueen parlamenttiedustus romahti 230 edustajasta 57 edustajaan. Parlamentin odotetaan antavan tukensa liberaalidemokraattien puheenjohtajan Shinzō Aben pääministeriksi valinnalle 26. joulukuuta 2012. Hän oli pääministeri myös vuosina 2006–2007. ==Lähteet== == Aiheesta muualla == Parlamenttivaalit 2012 Luokka:Vuoden 2012 vaalit
Mora (kielitiede)

Mora on kielitieteessä tavun pituutta ilmaiseva mitta. Suomen kielessä moraksi lasketaan kukin tavun ytimeen kuuluvat vokaalit sekä niitä seuraavat konsonantit. Tavun alun konsonantteja ei lasketa. Pitkä vokaali lasketaan kahdeksi moraksi. Esimerkiksi sanassa a-su molemmat tavut ovat yksimoraisia; sanassa myy-rät molemmat ovat kaksimoraisia (yy ja ät, koska alkukonsonantteja m ja r ei lasketa). Esimerkki kolmimoraisesta tavusta on sanan alt-ta-ri alkutavu. ==Lähteet== Luokka:Fonologia
Rauch

thumb|right|250px|Rauch-tuotteita itävaltalaisessa myymälässä. Rauch on itävaltalainen mehuja sekä jääteetä valmistava yritys. Rauchin perusti Frank Josef Rauch vuonna 1919 ja se on vieläkin alkuaikojen tyyliin perheyritys. Suomessa Rauchia myy ja markkinoi Mixtec Oy. Nykypäivänä Rauch on tullut tunnetuksi sen omista hiihdon maailmanmestaruuskilpailujen sponsoroinneista. Rauchin liikevaihto oli vuonna 2012 803 miljoonaa euroa, jonka myötä se on Itävallan suurin mehujen ja teejuomien valmistaja. Rauch on nykypäivänä erittäin suuressa suosiossa, sillä sen tuotteita myydään tällä hetkellä jo 45 eri maassa. ==Lähteet== == Aiheesta muualla == Luokka:Itävaltalaiset yritykset Luokka:Perheyritykset
Vinci Clodumar

Vinci Niel Clodumar on naurulainen diplomaatti ja poliitikko. Hän toimi maansa ensimmäisenä pysyvänä YK-edustajana joulukuusta 1999 helmikuuhun 2005. Lisäksi Clodumar on toiminut muun muassa Pacific Islands Forum Groupin puhemiehenä.Republic of Nauru, Permanent Mission to the United Nations: About the Mission Clodumar on syntyperäinen naurulainen, ja hänellä on myös marshallilaisia sukujuuria. Hän kouluttautui Australiassa insinööriksi ja sai tämän lisäksi lainopillisen koulutuksen Naurulla. Hän istui 1980–1990-lukujen aikana Naurun parlamentin jäsenenä Menengin vaalipiiristä. Clodumar pääsi myös maansa hallitukseen toimien oikeusministerinä (1989), terveys- ja koulutusministerinä (1989–1992), talousministerinä (1992–1994) sekä työ- ja yhteiskuntapalveluministerinä (1994–1995). Hänellä on puoliso Marion.Republic of Nauru, Permanent Mission to the United Nations: Resume of H.E. Mr. Vinci N. Clodumar, Ambassador and Permanent Representative == Lähteet == Luokka:Naurulaiset poliitikot Luokka:Naurulaiset diplomaatit Luokka:Suurlähettiläät Luokka:Ministerit Luokka:Syntymävuosi puuttuu Luokka:Elävät henkilöt
Cola nitida

Cola nitida on puulaji koolapuiden (Cola) suvussa malvakasvien (Malvaceae) heimossa. Se kasvaa luontaisena läntisessä Afrikassa. Lajia viljellään sen kolapähkinöiksi kutsuttujen siementen vuoksi. Kolapähkinöitä saadaan myös lähisukuisesta koolapuusta (Cola acuminata), eikä eri lajeista saatujen kolapähkinöiden välillä useinkaan tehdä eroa. == Kuvaus == thumb|left|Kukkia ja lehtiä. Vasemmalla ylhäällä olevassa kukassa on kuusiliuskainen verhiö, muissa tavallisempi viisiliuskainen. thumb|Hedelmiä. Cola nitida on keskikokoinen puu. Se kasvaa noin 25 metriä korkeaksi. Latvus on yleensä avoimen leveä. Runko voi usein olla oksaton 8–20 metrin korkeuteen. Kaarna on harmahtavaa ja pitkittäin uurteista. Lehdet ovat yksinkertaisia, ehyitä ja ruodillisia. Lehtien nahkeapintainen lehtilapa on teräväkärkisen soikea, keskimäärin noin 16 senttimetriä pitkä ja noin 5 senttimetriä leveä. Lehdet ovat kiinnittyneet vuorottaisesti. Lehtiä kasvaa tyypillisesti vain lähellä oksien kärkiä. Kukat kehittyvät viuhkomaisiin kukintoihin lehtihankoihin. Kukat ovat terälehdettömiä, ja niiden tavallisesti valkoinen tai kellertävä kehä muodostuu yleensä viisiliuskaisesta verhiöstä. Kukat jakaantuvat yksineuvoisiin hedekukkiin ja kaksineuvoisiin kukkiin. Hedekukissa heteet ovat osittain yhteenkasvaneet yksittäiseksi tukuksi. Kaksineuvoisissa kukissa heteet kasvavat sikiäimen ympärillä rengasmaisesti. Kaksineuvoisissa kukissa on yleensä viisi emin luottia. Hedelmä on suurehko, pinnaltaan vihreä kota. Se muodostuu 1–6 enimmillään noin 13 senttimetriä pitkästä emin vartalosta. Jokaiseen emin vartalon muodostamaan liuskaan on kiinnittynyt 4–10 siementä. Siementen väri vaihtelee punaisesta valkoiseen. Cola nitidalla on tavallisesti kaksi sirkkalehteä. == Levinneisyys ja elinympäristö == Cola nitida kasvoi alun perin luontaisena Länsi-Afrikan rannikolla Sierra Leonen ja Beninin välisellä alueella. Ihmiset ovat levittäneet lajia jo pitkään, ja nykyisin lajia kasvatetaan laajalti tropiikissa. Cola nitida kasvaa useimpien muiden koolapuiden tavoin trooppisissa alankometsissä, joissa on tyypillisesti pitkä sadekausi ja joiden vuoden keskilämpötila vaihtelee 23 ja 28 celsiusasteen välillä. == Käyttö == Cola nitidan kolapähkinöiksi kutsuttuja siemeniä pureskellaan sellaisenaan sekä käytetään ruokien ja juomien valmistuksessa. Myös lähisukuisen koolapuun siemeniä käytetään samoin, eikä lajien siementen välillä useinkaan tehdä eroa. Koolapuuta on pidettykin joskus Cola nitidan synonyyminä. Yleensä ne kuitenkin luokitellaan kahdeksi eri lajiksi. == Lähteet == Luokka:Koolapuut Luokka:Viljeltävät ravintokasvit
Koolapuu

Koolapuu (Cola acuminata) on puulaji koolapuiden (Cola) suvussa malvakasvien (Malvaceae) heimossa. Se kasvaa luontaisena Afrikan länsi- ja keskiosissa. Koolapuuta pidetään joskus lähisukuisen lajin Cola nitida synonyyminä, mutta yleisesti näitä pidetään kuitenkin kahtena erillisenä lajina. Kumpaakin lajia viljellään niiden kolapähkinöiksi kutsuttujen siementen vuoksi. == Kuvaus == Koolapuu on keskikokoinen puu. Se voi kasvaa noin 30 metriä korkeaksi, mutta jää yleensä 10–20-metriseksi. Runko on usein oksainen lähes tyveen asti. Oksat ovat tavallisesti kohenevia ja tiheään haaroittuneita. Kaarna on harmahtavaa ja vanhemmiten korkkimaista. Lehdet ovat yksinkertaisia, ehyitä ja ruodillisia. Lehtilapa on nahkeapintainen, soikea tai vastapuikea ja tyvestään pyöristynyt. Se on keskimäärin noin 16 senttimetriä pitkä ja noin 5 senttimetriä leveä. Lehdet ovat yleensä kaartuneita tai vastakkaisesti taittuneita, harvoin suoria. Lehtiä kasvaa yleensä vain lähellä oksien kärkiä. Kukat kasvavat vaihtelevan kokoisissa kukinnoissa. Kukkien valkoinen tai kellertävä kehä on avoimen kuppimainen. Kukat jakaantuvat yksineuvoisiin hedekukkiin ja kaksineuvoisiin kukkiin, joita kasvaa tavallisesti samassa puussa. Hedelmä on suurehko, pinnaltaan ruskehtava kota. Se muodostuu useasta perättömästä, enimmillään noin 20 senttimetriä pitkästä emin vartalosta. Koolapuulla on tavallisesti 3–4 sirkkalehteä, joskus kuusikin. == Levinneisyys == Koolapuu esiintyy luontaisena Länsi- ja Keski-Afrikassa Nigeriasta Gaboniin. Ihmiset ovat levittäneet lajia jo vuosisatoja ja nykyisin koolapuita kasvaa laajalti tropiikissa. == Elinympäristö == Koolapuu kasvaa useimpien muiden suvun lajien tavoin trooppisissa alankometsissä, joiden vuoden keskilämpötila vaihtelee 23 ja 28 celsiusasteen välillä. == Käyttö == Koolapuun kolapähkinöiksi kutsuttuja siemeniä pureskellaan sellaisenaan sekä käytetään ruokien ja juomien valmistuksessa. Lähisukuisen lajin Cola nitida siemeniä käytetään samoin, eikä lajien siementen välillä useinkaan tehdä eroa. Koolapuuta pidetäänkin joskus Cola nitidan synonyyminä. Yleisesti nämä kuitenkin luokitellaan kahdeksi erilliseksi lajiksi. == Lähteet == == Aiheesta muualla == *iNaturalist: Cola acuminata *ITIS: Cola acuminata *UniProt: Taxonomy - Cola acuminata *Global Biodiversity Information Facility (GBIF): Cola acuminata *United States Department of Agriculture (USDA): Cola acuminata *Dr. Duke's Phytochemical and Ethnobotanical Databases: Cola acuminata *Centre for Agriculture and Biosciences International (CABI): Cola acuminata (cola) Luokka:58.41 Puut, pensaat Luokka:Koolapuut Luokka:Viljeltävät ravintokasvit
Haley Reinhart

Haley Reinhart (s. 9. syyskuuta 1990 Wheeling, Illinois) on yhdysvaltalainen laulaja ja lauluntekijä. Hän tuli tunnetuksi American Idol -kilpailun 10. kaudelta, jolla hän sijoittui kolmanneksi. Reinhart julkaisi ensimmäisen levynsä Listen Up! vuoden 2012 toukokuussa. Albumi sai hyviä arvosteluita, ja se nousi julkaisuviikollaan Yhdysvalloissa Billboard 200 -listan sijalle 17. Reinhartin toinen albumi Better julkaistiin 29. huhtikuuta 2016. ==Varhainen elämä== Reinhart syntyi Wheelingissä Illinois’ssa 9. syyskuuta 1990. Hänen vanhempansa ovat muusikoita, ja Haley lauloi nuorena vanhempiensa cover- yhtyeessä. Hän opiskeli lukion jälkeen jazzia Harper Collegessa.Haley Reinhart: Biography AllMusic. Reinhartilla on sisko nimeltä Angie.Haley Reinhart: Biography TV Guide. == American Idol == Reinhart yritti American Idoliin ensimmäisen kerran vuonna 2010, mutta ei selvinnyt jatkoon alkukarsinnoista. Vuonna 2011 hän yritti uudelleen ja sijoittui lopulta koko kilpailun kolmanneksi. Muun muassa Adam LambertAdam Lambert Calls 'Idol' Hopeful Haley Reinhart 'Top-Notch' Billboard.com ja Tom HanksTom Hanks: I Voted for First Time on American Idol! Us Magazine. kertoivat kannattavansa Reinhartia Idolissa. == Musiikkiura Idolin jälkeen == American Idolin jälkeen Reinhart teki levytyssopimuksen Interstate Records -yhtiön kanssa, ja hänen debyyttilevynsä Listen Up! julkaistiin 22. toukokuuta 2012. Levy on neo soul- ja R&B-vaikutteinen;, ja sillä on vaikutteita Adelen, Duffyn ja Amy Winehousen musiikista.Haley Reinhart's 'Listen Up!': a track-by-track review USA Today. Reinhart kirjoitti itse lähes kaikki albumin kappaleet ja äänitti ne yleensä samana päivänä'American Idol's' Haley Reinhart Talks New Album, Guest Stars (Exclusive) Hollywood Reporter.. Levyä myytiin Yhdysvalloissa sen julkaisuviikolla 20 000 kappaletta, ja se debytoi Billboard 200 -listan sijalla 17. Albumi sai hyviä arvosteluja muun muassa AllMusicilta ja The New York Timesilta. Loppuvuonna 2012 Interstate Records katkaisi sopimuksensa Reinhartin kanssa. Lokakuussa 2015 Reinhart julkaisi cover-version Elvis Presleyn kappaleesta ”Can't Help Falling in Love. Huhtikuussa 2016 hän julkaisi singlen ”Better” sekä samannimisen albumin. Albumi julkaistiin yhtiöiden ole ja red dot kautta. ==Diskografia== * Listen Up! (2012) * Better (2016) * What's That Sound? (2017) * Lo-Fi Soul (2019) ==Lähteet== ==Aiheesta muualla== * Haley Reinhartin Twitter-tili Luokka:Yhdysvaltalaiset laulaja- lauluntekijät Luokka:American Idol -kilpailijat Luokka:Vuonna 1990 syntyneet Luokka:Elävät henkilöt
Marlene Moses

Marlene Inemwin Moses (s. 1961 Nauru) on naurulainen diplomaatti ja poliitikko. Hänestä tuli vuonna 2005 maansa pysyvä YK-edustaja. Hän oli tätä aiemmin toiminut vuodesta 2003 siellä varaedustajana. Hän opiskeli Canberrassa sekä Melbournessa, Australiassa, ja aloitti diplomaattisen uransa vuonna 1983. Hän on naimaton.NEW PERMANENT REPRESENTATIVE OF NAURU PRESENTS CREDENTIALS Moses toimi Naurun sisäministerinä vuosina 1999–2000 ja terveysministerinä 2000–2003. Hänet valittiin Alliance of Small Island Statesin puhemieheksi vuosina 2009–2011 virassa olleen Dessima Williamsin seuraajana.About AOSIS == Lähteet == Luokka:Naurulaiset diplomaatit Luokka:Naurulaiset poliitikot Luokka:Ministerit Luokka:Suurlähettiläät Luokka:Vuonna 1961 syntyneet Luokka:Elävät henkilöt
Kakuma

thumb|Kakuman pakolaisleiriä Kakuma on kaupunki Kenian luoteisosassa noin sadan kilometrin päässä Etelä-Sudanista. Kaupungissa sijaitsevan pakolaisleirin runsaasta 100 000 pakolaisesta lähes puolet on somalialaisia. Loput ovat etupäässä sudanilaisia ja eteläsudanilaisia. ==Lähteet== Luokka:Kenian kaupungit Luokka:Pakolaisleirit
Sampo Lassila

Sampo Tapani Lassila on suomalainen kontrabasisti, säveltäjä ja tuottaja. Valmistuttuaan Sibelius-Akatemiasta hän on työskennellyt poikkeuksellisen monipuolisesti eri musiikinlajien parissa suomalaisessa musiikkielämässä. Lassilan uran tärkeisiin yhtyeisiin ovat kuuluneet muun muassa oma yhtye Sampo Lassila Narinkka, Hongisto-Tapio Quartet, Hugrimen, Edward Vesala Sound & Fury, Krakatau, Free Okapi, Eero Hämeenniemen Nada -yhtye, Doina Klezmer, Zagros-kamariensemble, Avanti! ja Sinfonia Lahti. Musiikillisesti Lassila on keskittynyt erityisesti modernin jazzin, uuden etno­musiikin, improvisoidun musiikin ja kamari­musiikin saroille, joiden parissa hän on toiminut useissa suomalaisen musiikin huippuyhtyeissä muusikkona, säveltäjänä, sovittajana ja yhtyeliiderinä. Kaikkiaan Lassilan diskografiaan kuuluu noin 80 albumia, joista Sampo Lassila Narinkka -yhtyeen Suomiklezmer-albumi on hänen profiililevynsä musiikintekijänä. Sillä levyllä hän esiintyy sekä säveltäjänä, sovittajana, tuottajana että muusikkona soittaen useita soittimia. Lassila on esiintynyt laajasti Suomessa sekä useimmissa Euroopan maissa, Venäjällä, Kiinassa, Japanissa, Meksikossa, Beninissä ja Yhdysvalloissa. Säveltäjänä Lassilan teosluetteloon kuuluu noin 90 teosta sooloteoksista erilaisiin yhtyekokoonpanoihin aina sinfoniaorkesteriin asti. Hän on säveltänyt musiikkia myös tanssiteoksiin, erityisesti koreografi Tommi Kitin teoksiin sekä dokumenttielokuviin. == Yhtyeet == * Hongisto-Tapio Quartet 1983–1986 * Hugrimen 1983–1985 * Jukka Perko Quartet 1986 * Edward Vesala Sound & Fury 1986–1987 * Krakatau 1986–1991 * Sinfonia Lahti 1993– * Free Okapi 1994– * Zagros kamariensemble 1994– * Avanti! 1995–2005 * Eero Hämeenniemen Nada 1996– * Doina Klezmer 1995– * Kaski 1995– * Sound & Fury Tribute Band 2011– * Sampo Lassila Narinkka 2011– Sampo Lassila Narinkka == Valikoituja levytyksiä == * Sampo Lassila Narinkka: Suomiklezmer 2012 (World Music Charts Europe 4 th in Top20 February 2013 and March 2013) * Free Okapi: Lieke 2012 * Zagros: Zagros 2008 (YLE Vuoden levy 2008) * Doina Klezmer: Nomada 2004 (Teostopalkintoehdokkuus 2004) * Nada: Twins 2001 * Doina Klezmer: Sorja Tanz 2001 * Nada: Nada 1998 * Krakatau: Alive 1990 * Krakatau: Ritual 1986 Sinfonia Lahden muusikkona noin 67 albumia, joista muun muassa Gramophone-palkintoja. Sibeliuksen orkesteriteosten kokonaislevytys. == Lähteet == Luokka:Suomalaiset kontrabasistit Luokka:Suomalaiset säveltäjät Luokka:Syntymävuosi puuttuu Luokka:Elävät henkilöt
Lullaby of Broadway

”Lullaby of Broadway” on Harry Warrenin säveltämä ja Al Dubinin sanoittama musiikkikappale vuoden 1934 elokuvasta Valkoinen rapsodia (). Kappaleen esitti elokuvassa Wini Shaw ja se palkittiin parhaan laulun Oscar-palkinnolla. Elokuvan tuotantovaiheessa Warner Bros. -yhtiön Jack Warner ei pitänyt kappaleen sanoituksesta ja halusi, että melodia esitettäisiin toisilla sanoilla. Warren kieltäytyi vaihtamasta sanoitusta ja tarjoutui jopa säveltämään kokonaan uuden kappaleen uusilla sanoilla voidakseen pitää Dubinin sanoituksen ”Lullaby of Broadwayn” melodiassa. Laulaja Al Jolson piti kappaleesta ja pyysi Warnerilta lupaa käyttää sitä omassa elokuvassaan Casino de Paris (engl. Go into Your Dance). Valkoisen rapsodian ohjaaja Busby Berkeley ei suostunut luopumaan kappaleesta, ja lopulta Warner suostui kappaleen käyttöön elokuvassa alkuperäisellä sanoituksella. == Lähteet == Luokka:Vuoden 1935 kappaleet Luokka:Oscar-palkitut kappaleet Luokka:Harry Warrenin säveltämät kappaleet
Jane Jimmy Chigiyal

Jane Jimmy Chigiyal (s. 3. huhtikuuta 1967) on mikronesialainen diplomaatti. Hänestä tuli joulukuussa 2011 maansa pysyvä YK-edustaja. Hän aloitti työskentelyn Mikronesian liittovaltion ulkoministeriön palveluksessa vuonna 1991 ja toimi vuosina 2009–2011 varaulkoministerinä. Chigiyal on saanut kandidaatin arvon julkishallinnossa Kalifornian osavaltionyliopistosta Chicosta 1990 ja maisterin arvon kansainvälisissä suhteissa ja kaupassa Monash-yliopistosta Australiasta.New Permanent Representative of Federated States of Micronesia Presents Credentials Chigiyal on Mikronesian liittovaltion ensimmäinen naispuolinen suurlähettiläs.Congress confirms FSM's first woman Ambassador Hän on naimisissa. == Lähteet == Luokka:Mikronesialaiset diplomaatit Luokka:Suurlähettiläät Luokka:Vuonna 1967 syntyneet Luokka:Elävät henkilöt
Dadaab

Dadaab on kaupunki Kenian koillisosassa noin sadan kilometrin päässä Somalian rajasta. Dabaabissa on pakolaisleiri, jossa on lähes 470 000 pakolaista. Suurin osa on tullut Somaliasta. ==Lähteet== ==Aiheesta muualla== Luokka:Kenian kaupungit Luokka:Pakolaisleirit
Hu Chunhua

Hu Chunhua () on kiinalainen poliitikko ja Guangdongin maakunnan korkein edustaja kommunistisessa puolueessa. Hu seurasi virassa Wang Yangia joulukuussa 2012. Hu toimi samassa virassa Sisä-Mongolian maakunnassa ennen siirtymistä Guangdongiin. ==Lähteet== Luokka:Kiinalaiset poliitikot Luokka:Syntymävuosi puuttuu Luokka:Elävät henkilöt
Bara (Svedala)

Bara on taajama Etelä-Ruotsissa Svedalan kunnassa. Taajama kuuluu Skånen lääniin ja Skånen historialliseen maakuntaan. Vuoden 2010 lopussa taajamassa oli 3 444 asukasta. Bara oli aikaisemmin samannimisen Baran kunnan keskustaajama, mutta kunta liitettiin Svedalan kuntaan vuonna 1977. Kuva:Karta_över_Bara.png|Baran taajaman kartta. ==Väestönkehitys== ==Lähteet== Luokka:Ruotsin taajamat Luokka:Svedalan kunta
Raymond B. Egan

Raymond B. Egan (14. marraskuuta 1890 Windsor – 13. lokakuuta 1952 Westport) oli kanadalaissyntyinen populaarimusiikin sanoittaja. Kaksivuotiaana Yhdysvaltoihin muuttanut Egan opiskeli Michiganin yliopistossa ja muutti vuonna 1920 New Yorkiin sanoittamaan musiikkia Broadway-näytelmiin. Hän työskenteli muun muassa Walter Donaldsonin, Ted Fio Riton, Harry Tierneyn, Richard Whitingin ja Gus Kahnin kanssa. Eganin Broadway-näytelmiin kuuluvat muun muassa Robinson Crusoe, Jr., Silks and Satins ja Holka Polka. Hän sanoitti kappaleita myös elokuviin kuten Paramount on Parade (1930), Punatukkainen Lilli (1932) ja Naisten suosikki (1933). Raymond Egan kuoli Westportissa, Connecticutissa, vuonna 1952. == Lähteet == == Aiheesta muualla == Luokka:Vuonna 1890 syntyneet Luokka:Vuonna 1952 kuolleet Luokka:Yhdysvaltalaiset sanoittajat Luokka:Songwriters Hall of Fame
Juan Antonio Anquela

Juan Antonio Albacete Anquela (s. 11. syyskuuta 1957 Linares, Espanja) on entinen espanjalainen jalkapalloilija ja nykyinen valmentaja. Ennen Granadaan siirtymistä vuonna 2012 Anquela valmensi neljä vuotta madridilaisseura Alcorcónia. Granadan jälkeen hän on valmentanut Numanciaa, Huescaa sekä vuodesta 2017 Real Oviedoa. == Aiheesta muualla == * Juan Antonio Anquelan päävalmentajatilastot BDFutbol-sivustolla Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1957 syntyneet Luokka:Elävät henkilöt